|  |  |
| --- | --- |
| logo NSC | **ПРЕСС-РЕЛИЗ**КЫРГЫЗ РЕСПУБЛИКАСЫНЫН УЛУТТУК СТАТИСТИКАЛЫК КОМИТЕТИ12.01.2018г. |

**2017-жылдын жыйынтыктары боюнча Кыргызстандын ИДПсы 4,5 пайызга өстү**

Бүгүн, 12-январда Улутстаткомдо Кыргыз Республикасынын
2017-жылдын январь-декабрь айындагы социалдык-экономикалык абалынын жыйынтыктары талкууланган пресс-конференция болуп өттү.

Кыргыз Республикасынын Улуттук статистикалык комитетинин төрагасы Акылбек Султанов Кыргыз Республикасынын
2017-жылдын январь-декабрь айындагы социалдык-экономикалык абалынын жыйынтыгы тууралуу маалымат берип, ү.ж. январь-декабрында ички дүң продукту алдын-ала баалоо боюнча 493 миллиард сомдон ашып, өткөн жылдын тийиштүү мезгилине салыштырмалуу 4,5 пайызга өскөнүн маалымдады.

 “Кумтөр” кен казуу ишканаларын эсепке албаганда, 2017-жылдын январ-сентябрында ички дүң продуктунун көлөмү 445 миллиард сомдон ашып, 4,5 пайызга өстү.

**Өнөр жай** продукцияларынын көлөмү 2017-жылы 231 миллиард сомдон ашты жана мурунку жылга салыштырмалуу 11,5 пайызга жогорулады.

Өткөн жылы өнөр-жай продукциясынын көлөмдөрүнүн өсүшү, кымбат баалуу металлдарды, тазаланган мунайзаттарды, тамак-аш продуктуларын, суусундуктарды жана тамеки жасалгаларын өндүрүүнүн жана металл эмес, резиналык жана пластмассалык жасалгаларды чыгаруунун эсебинен камсыздалды.

**Керектөө бааларына жана тарифтери**, 2017-жылдын январь-декабрында (мурунку жылдын декабрына салыштырмалуу) керектөө секторундагы инфляциянын деңгээли 3,7 пайызды түздү, ал эми 2016-жылы керектөө бааларынын жана тарифтеринин төмөндөшү 0,5 пайызга белгиленген.

2017-жылы (мурунку жылдын декабрына салыштырмалуу) баалар олуттуу тамекиге (24,1 пайызга) жана кызмат көрсөтүүлөргө (6,9 пайызга) жогорулады. Азык-түлүк эмес товарлардын керектөө бааларынын деңгээли 2016-жылдын декабрына салыштырмалуу 3,2 пайызга, тамак-аш азыктар жана алкоголсуз суусундуктар - 2,7 пайызга жогорулады, ал эми алкоголдук ичимдиктердин баалары, тескерисинче, 2,7 пайызга төмөндөдү.

Баалардын эң көп өсүүсү Ош облусунда 11,1 пайызга, ал эми, эң аз өсүүсү Бишкек шаарында 2,3 пайызга катталган.

Республиканын **тышкы соода ишмердиги** негизги көрсөткүчтөрдүн өсүшү менен мүнөздөлдү. Маселен, алдын ала маалыматтар боюнча 2017-жылдын январ-ноябрында тышкы соода жүгүртүүнүн көлөмү 6 миллиард АКШ долларына жакынды түзүп, 2016-жылдын тийиштүү мезгилине салыштырмалуу 11 пайызга жогорулады. Ошону менен бирге, экспорт 12,8 пайызга, ал эми импорт 10,2 пайызга жогорулаган.

Баалар статистикасы бөлүмүнүн башчысы Малика Абдукадирова 2017-жылы керектөө товарларына жана кызмат көрсөтүүгө баалардын жана тарифтердин өзгөрүү тенденциялары жөнүндө маалымат берди.

Туруктуу өнүктүрүү жана айлана-чөйрө статистикасы башкармалыгынын үй-чарба статистикасы бөлүмүнүн башчысы Галина Самохлеб 2017-жылы Кыргыз Республикасынын жашоо тиричилик минимуму жөнүндө маалымат берди.

2017-жылдын IV кварталындагы жашоо минимумунун чоңдугу мурунку жылдын тийиштүү мезгилине салыштырмалуу 1,9 пайызга жана мурунку кварталга карата – 0,2 пайызга төмөндөө менен 4864,42 сомду түздү.

Жашоо минимумунун орточо жылдык эсеби 2017-ж. 4900,79 сомду түзүп, 2016-ж. салыштырмалуу 2,2 пайызга өстү.

Кыргыз Республикасынын Улутстаткомунун басма сөз кызматы

т.: + 996 (312) 625 559, 625 747

ф: + 996 (312) 660 138

e-mail: smi\_nsc@stat.kg,

Дарек: Фрунзекөчөсү - 374 (Т.Молдо көчөсү менен кесилишет).